Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 113

1. A képzési cél Az 1. számú melléklet 1. pontjára is tekintettel magas szintű szaktudományi, gyógypedagógiai ismeretekkel, elméleti és gyakorlati tudással rendelkező olyan szakemberek képzése, akik képesek a mozgáskorlátozott gyermekek speciális nevelési szükségleteinek megfelelő oktatásra, nevelésre, terápiás és rehabilitációs eljárások alkalmazására a szakági specializációnak megfelelő területeken; felkészültek az integrációs, pályaválasztási és pedagógiai szakszolgáltatási feladatok ellátására, tanácsadásra, a mozgáskorlátozott személyekkel, környezetükkel, valamint a társszakmák szakembereivel együttműködésre. 1.1. A tanári szakágon az 1. számú melléklet 1. pontjában foglaltak az e szakterületre alkalmazva érvényesek, emellett a képzés célja kiegészül a mozgásnevelés, -fejlesztés, illetve a testnevelés tantárgy oktatására történő felkészítéssel a közoktatás további évfolyamain is. 1.2. A terapeuta szakágon az 1. számú melléklet 1. pontjában foglaltak az e szakterületre, valamint az egészségügyi célú rehabilitációra alkalmazva érvényesek.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes